Հայաստանի տափօղակով հոկեյի տղամարդկանց ազգային հավաքական

**Հայաստանի տափօղակով հոկեյի տղամարդկանց ազգային հավաքական**, Հայաստանի տղամարդկանց տափօղակով հոկեյի ազգային հավաքական: Հայաստանը հյուրընկալել է 2010 թվականի աշխարհի առաջնության III դիվիզիոնի B խմբի մրցաշարը, ինչպես նաև 2025 թվականի IIHF աշխարհի առաջնության IV դիվիզիոնի մրցաշարը: Հավաքականի ղեկավարումը կատարում է Հայաստանի հոկեյի ֆեդերացիան:

## Պատմություն
2004 և 2005 թվականների III դիվիզիոնի մրցաշարերում զբաղեցնելով վերջին տեղը (որը ներառում էր 0-48 պարտություն Մեքսիկայից)՝ տափօղակով հոկեյի Հայաստանի տղամարդկանց ազգային հավաքականը հաղթանակով է ավարտել 2006 թվականի առաջին երկու խաղերը Իռլանդիայի (6-0) և Լյուքսեմբուրգի (10-6) նկատմամբ։

2008 թվականին Հայաստանը դուրս է մնացել Սարաևոյում (Բոսնիա և Հերցեգովինա) անցկացվող III դիվիզիոնի որակավորման մրցաշարից, քանի որ Հայաստանի պատվիրակությունը հրաժարվել էր ցույց տալ իրենց անձնագրերը IIHF-ի պաշտոնյաներին։ Այս միջադեպը հանգեցրել է Հայաստանին IIHF-ի ցանկացած մրցաշարից երկու տարով որակազրկելուն: Նաև՝ Հայաստանի մինչև 20 տարեկանների հավաքականում հայտնաբերվել է ոչ իրավասու խաղացողների օգտագործում:

2010 թվականին IIHF-ը Հայաստանին կրկին թույլատրել է մրցակցել մրցաշարերին՝ պայմանով, որ Հայաստանը պետք է հրապարակի իր վերջնական հայտացուցակը IIHF-ի ցանկացած մրցաշարից վեց ամիս առաջ: Հայաստանը Երևանում հյուրընկալել է 2010 թվականի IIHF աշխարհի առաջնության III դիվիզիոնի խաղերը: Հարավաֆրիկյան Հանրապետության (9-2) և Մոնղոլիայի (15-0) հավաքականների նկատմամբ խոշոր հաղթանակներից հետո Հայաստանը 7-6 հաշվով դժվարությամբ հաղթել է Հյուսիսային Կորեայի թիմին: Հայաստանը հետագայում նույն հավաքականի հետ խաղացել է նաև ոսկե մեդալի համար խաղում, սակայն պարտվել է 2-5 հաշվով՝ կորցնելով 2011 թվականին II դիվիզիոն տեղափոխվելու հնարավորությունը:

Մրցաշարից օրեր անց IIHF-ի պաշտոնյաները հետաքննել են և հայտնել, որ Հայաստանը կրկին օգտագործել է խաղալու իրավունք չունեցող խաղացողների. թիմը անորոշ ժամանակով որակազրկվել է, թիմի վիճակագրությունը և վերջնական միավորները չեղարկվել են IIHF-ի մրցաշարերից, բոլոր խաղերում թիմին գրանցվել է 0-5 հաշվով պարտություն:

2025 թվականի ապրիլին Հայաստանը հյուրընկալում է IV դիվիզիոնի մրցաշարը, որով նշանավորում է Հայաստանի վերադարձը միջազգային ասպարեզ։

Այդ մրցաշարի առաջին խաղում Վադիմ Գուսկովի գլխավորած հավաքականը տարել է իր պատմության մեջ ամենախոշոր հաշվով հաղթանակը՝ 24-3 Մալայզիայի նկատմամբ։ Երկրորդ խաղը Ուզբեկստանի հավաքականի դեմ էր․ խաղի հիմնական ժամանակն ավարտվել է 2-2 հաշվով, բուլիտներով Հայաստանի հավաքականը հաղթել է 2-0 հաշվով։ Հաջորդ խաղում Հայաստանի հավաքականը կրել է առաջին պարտությունը՝ լրացուցիչ ժամանակում 4-5 հաշվով զիջելով Քույվեյթի թիմին։ Չորրորդ խաղում ընտրանին տարել է «չոր»՝ 8-0 հաշվով հաղթանակ Իրանի հավաքականի նկատմամբ։ Մրցաշարի վերջին խաղում Հայաստանի հավաքականը խոշոր՝ 14-1 հաշվով հաղթել է Ինդոնեզիայի թիմին և մրցաշարում զբաղեցրել է 2-րդ տեղը՝ III դիվիզիոնի միակ ուղեգիրը զիջելով Ուզբեկստանի ընտրանուն։

## Մրցաշարեր
### Աշխարհի առաջնություններ

## Բոլոր խաղերի արդյունքներն այլ երկրների նկատմամբ
*2025 թվականի ապրիլի 14-ի դրությամբ*

## Նշումներ

## Տես նաև
* Կարեն Դեմիրճյանի անվան մարզահամերգային համալիր
* Սպորտը Հայաստանում
* Երևանի գեղասահքի և հոկեյի մարզադպրոց
* Զաք Պողոսյան

## Ծանոթագրություններ

## Արտաքին հղումներ
* IIHF պրոֆիլը
* Տափօղակով հոկեյի ազգային թիմեր

Կատեգորիա:Հայաստանի սպորտի ազգային հավաքականներ
Կատեգորիա:Տափօղակով հոկեյ